Taslima Akhter

Taslima Akhter (Dhaka, Bangladesh,1974) aktibista eta argazkilaria da. Dhakako Unibertsitatean eta Pathshala Argazki Eskolan graduatu zen. Hainbat erakunde aktibistatako kidea da. Rana Plazako eraikinaren erorketa (2023) mundu osoan ezaguna egin zen haren argazki enblematikoari esker: gizon bat eta emakume bat ageri dira elkarren besoetan hilik.

 Bizitza 
Taslima Akhter Dhakan jaio zen, 1974an. Dhakako Unibertsitatean lortu zuen Zientzia eta Administrazio Publikoko masterra. Unibertsitatean, Bangladesheko Ikasleen Federazioko kide izan zen. Fotokazetaritza ikasi zuen Dhakako Pathshala argazki-eskolan. Bere argazkien bidez, Akther saiatzen da arreta erakartzen gizarte- eta ingurumen-arazoetara, batez ere 2008tik, eta Bangladeshen krisi politiko garrantzitsura. 2010ean, Magnum Fundazioaren beka bat jaso zuen bere lanagatik. Dhakako Tasreen Garments fabrikak 2012an izandako sutea ere dokumentatu zuen. Bangladesh eta Indiako hirietan lan egiten du hainbat proiektutan. Mundu osoko erakusketa ugaritan aurkezten ditu argazkiak.

Biplobi Nari Sanghati emakume-erakundeko eta Gana Sanghati Andolan talde aktibistako kidea da Akhter. Garments Sramik Sangathanen koordinatzailea ere bada. Aldi berean, Pathshala argazki-eskolan irakasten du. Politikak garrantzi handia du Akhterren argazkilari-lanean.

 Azken besarkada 
2013ko apirilean Rana Plazako eraikina erori ondoren, Akhterrek eta Pathshala eskolako beste argazkilari batzuek bertan hil ziren pertsonen bizitza dokumentatu zuten, eta erreskate-zerbitzuei lagundu zieten. Istorio horiek Chobbish April: Hazaar Praner Chitkar izeneko liburuan bildu ziren. Gertakari horretan, Akhterrek argazki bat atera zuen, non gizon bat eta emakume bat elkarren besoetan hil ziren. Ezin izan zituen bi biktimak identifikatu. Argazkiak hainbat izen jaso zituen: “Betirako besarkada”, “Mila ametsetako heriotza” edo “Azken besarkada”. Kritikak txalotua, sari asko jaso zituen. 1.100 lagun hil ziren drama horretan, eta Akhterrek egoera aprobetxatu zuen Bangladesheko ehun-fabriketako segurtasun-baldintza negargarrien gainean arreta jartzeko eta, hartara, segurtasun-arau handiagoak eskatzeko.

 Saria 

 2010: Fotokazetaritzako Julia Margaret Cameron sariketako 3. saria, The Life and Struggle of Garment Workers dokumentalarengatik.
 2013: Timen 2013ko 10 argazki onenetan Azken besarkada argazkiarengatik.Kira Pollack, "TIME Picks the Top 10 Photos of 2013" Time (magazine), Accessed 16 November 2016
 2013: Argazkilari onenaren saria Txinako 5. Dali International Photography Exhibitionen.
 2014: World Press Photo sariketako «Spot News» kategorian, hirugarren saria.

 Erreferentziak 

 Ikus, gainera 
 Zerrenda:Emakume argazkilariak

 Kanpo estekak 

Kategoria:Bangladeshko artistak
Kategoria:Emakume argazkilariak
Kategoria:Bangladeshko aktibistak